La III Carrera Solidària a favor d'Unicef se celebrarà el pròxim 18 de novembre
26 d’octubre 2018

El diumenge 18 de novembre tindrà lloc a les 11 hores al Port de Sagunt la III Carrera Solidària a favor d'Unicef ‘Por los derechos de la Infancia’. La carrera eixirà en el Casino de la Gerència i tindrà una versió familiar de 2’5 km i una altra competitiva de 5 km. La carrera, com tots els anys, està organitzada per la regidoria de Joventut, amb la col·laboració dels grups motors del Casal Jove (tant el Consell d'Infància i DinaKids com HR Jove i Corresponsals), la regidoria d'Esports i els clubs d'atletisme local (Atletisme Sagunt, Club Camp de Morvedre i CAEM).

  

A més, col·laboran les empreses Cronometra, Carrefour, que farà publicitat en les seues instal·lacions i aigua per al avituallament, Frit Ravich, amb caramels per a la bossa de corredor, a més de Panaria amb donuts per al avituallament de l'arribada, Arròs Dacsa amb les tanques, a més d'UNICEF.

  

La carrera familiar començarà a les 12 hores i es tracta d'una carrera no competitiva, per la qual cosa el recorregut pot gaudir-se corrent, caminant, amb carro de bebè, cadira de rodes, patins, mascota, bicicleta, etcètera. 

  

Cal recordar que Sagunt va ser nomenada l'any passat Ciutat Amiga de la Infància per Unicef. D'altra banda, al novembre té lloc el Dia Universal de la Infància. L'Assemblea General de l'ONU va recomanar en 1954 destinar un dia a fomentar la fraternitat entre els xiquets i les xiquetes del món, i promoure el seu benestar amb activitats socials i culturals. 

  

És un dia de celebració pels avanços aconseguits, però sobretot és un dia per a cridar l'atenció sobre la situació dels xiquets més desfavorits, donar a conéixer els drets de la infància i conscienciar les persones sobre la importància de treballar dia a dia pel seu benestar i desenvolupament. Per eixe motiu els diners recaptats en la carrera es donaran al Fons d'Emergència d'UNICEF per a xiquets i xiquetes, segons explica el regidor de Joventut, Guillermo Sampedro.

  

Per a Sampedro, “esperem superar les xifres de l'any passat, amb prop de 500 corredors i corredores, i en total quasi 1.000 persones gaudint de les activitats lúdiques en el Casino. Esperem, doncs, que els carrers del Port de Sagunt tornen a omplir-se de xiquets i xiquetes corrent i gaudint de les activitats. I com sempre, es tracta de defensar els drets de la infància i promoure la nostra relació amb UNICEF, en este cas, fent una col·laboració amb els seus projectes amb la infància. I, de nou, agrair la col·laboració dels clubs d'atletisme locals, que s'han bolcat amb la carrera, i amb les empreses que han volgut col·laborar i augmentar la seua ajuda per a la mateixa”.

  

Les previsions de participació són optimistes, ja que s'espera una gran afluència d'inscripcions, sobretot en la carrera familiar de 2’5 km, ja que l'objectiu és doble: d'una banda, que els xiquets participen i celebren el dia dels seus drets, i d'altra banda, donar els diners a Unicef. A més de la carrera de 2’5 km i la de 5 km, hi haurà activitats infantils tant en el carrer com en el propi recinte del Casino de la Gerència (inflables, tallers, pintacares, etc.) d'11 a 14 hores, així com també un concert de música a les 12.30 hores a càrrec de Marieta Ganduleta. Este espectacle és un projecte d'estimulació lectora a través de la música. Es tracta d'un homenatge al món dels contes, a la cultura popular valenciana, a la fantasia i a la imaginació, amb un repertori musical allunyat dels tòpics de la música infantil i aposta per un gènere familiar i modern, en el qual xicotets i grans se senten còmodes. Les seues cançons ens recordaran a clàssics de la música com Roy Orbison, Johnny Cash o Tom Waits. Així doncs, ja tenim els ingredients ideals per a explicar la divertida i única història de Marieta Ganduleta.

  

La inscripció de la 5k competitiva té un cost de 7 euros, dels quals 4’69 euros aniran destinats als projectes d'UNICEF. La carrera familiar serà de 2’5k i inclou la inscripció, per 7 euros, d'un adult i un menor. D'estos 7 euros, 5’3 euros aniran destinats a projectes d'UNICEF. Les inscripcions inclouen bossa de corredor. 

  

El lliurament de dorsals i les bosses de corredor es lliuraran el dissabte 17 de novembre a la vesprada en el Casal Jove (de 16 a 20 h) i també el dia de la prova fins a una hora abans de l'inici de la mateixa.

  

Hi haurà medalles per a tots els corredors/es menors d'edat participants en la carrera de 2’5, així com trofeus per als vencedors de la carrera de 5k i per al club esportiu més nombrós.

  

[Per a més informació i inscripcions​​](https://sportmaniacs.com/es/services/inscription/iii-carrera-solidaria-por-los-derechos-de-la-infancia-2acute5-y-5k)

[](https://sportmaniacs.com/es/services/inscription/iii-carrera-solidaria-por-los-derechos-de-la-infancia-2acute5-y-5k)

  

![](/media/2hjpk4u4/14_c_img_3797.jpg)  

*   [](http://www.facebook.com/sharer.php?u=https://aytosagunto.es/va/actualitat/la-iii-carrera-solidaria-a-favor-d-unicef-se-celebrara-el-proxim-18-de-novembre/ "Facebook")
*   [](http://twitter.com/share?url=https://aytosagunto.es/va/actualitat/la-iii-carrera-solidaria-a-favor-d-unicef-se-celebrara-el-proxim-18-de-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-iii-carrera-solidaria-a-favor-d-unicef-se-celebrara-el-proxim-18-de-novembre/ "Linked In")
*   [](mailto:?body=https://aytosagunto.es/va/actualitat/la-iii-carrera-solidaria-a-favor-d-unicef-se-celebrara-el-proxim-18-de-novembre/)